สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 27 เม.ย.58
27 เม.ย. 2558

– เงินเยนอยู่ที่ระดับ 119.25 เยน/ดอลลาร์ จากตอนเช้าที่อยู่ที่ระดับ 118.94 เยน/ดอลลาร์
– ส่วนเงินยูโรอยู่ที่ระดับ 1.0829 ดอลลาร์/ยูโร จากตอนเช้าที่อยู่ที่ระดับ 1.0864 ดอลลาร์/ยูโร
– ดัชนี SET ปิดวันนี้ที่ระดับ 1,548.83 จุด ลดลง 6.63 จุด หรือ 0.43% มูลค่าการซื้อขาย 39,218.37 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 1,630.72 ล้านบาท (SET+MAI)
 
– นายสุพันธุ์ มงคลสุธี ประธานสภาอุตสาหกรรมแห่งประเทศไทย (ส.อ.ท.) เปิดเผยว่า ดัชนีความเชื่อมั่นภาคอุตสาหกรรมเดือนมี.ค.58 อยู่ที่ระดับ 87.7 ลดลงจากระดับ 88.9 ในเดือนก.พ.58 โดยปรับตัวลดลงต่อเนื่องเป็นเดือนที่ 3 และต่ำสุดในรอบ 5 เดือน
– นายสุธนัย ประเสริฐสรรพ์ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า สถานการณ์ความเสี่ยงทางการค้าระหว่างประเทศในปี 2558 ยังต้องจับตาเรื่องการชำระเงินล่าช้าและการไม่ได้รับชำระเงินค่าสินค้าจากผู้ซื้อในต่างประเทศ อันเป็นผลจากสถานการณ์เศรษฐกิจในตลาดต่างๆ ทั่วโลก แม้ว่าอัตราการล้มละลายของธุรกิจในปี 2558 คาดว่าจะลดลง แต่ปัญหาการชำระเงินล่าช้ามีแนวโน้มเพิ่มสูงขึ้น ทั้งในเอเชีย อเมริกาเหนือ และยุโรป
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงร่วงลง 112 ดอลลาร์ฮ่องกง ปิดที่ระดับ 10,938 ดอลลาร์ฮ่องกง/ตำลึง เทียบเท่ากับ 1,184.72 ดอลลาร์สหรัฐ/ทรอยออนซ์ ลดลง 12.13 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/7.75 ดอลลาร์ฮ่องกง
– คณะกรรมการกำกับดูแลภาคธนาคารจีน (CBRC) เปิดเผยว่า ภาคธนาคารของจีนถือครองสินทรัพย์ภายในประเทศ ณ สิ้นเดือนมี.ค.เป็นมูลค่าทั้งสิ้น 174.37 ล้านล้านหยวน ซึ่งเพิ่มขึ้น 11.9% เมื่อเทียบรายปี
 
ที่มา: สำนักข่าวอินโฟเควสท์